OzLabs/hebrew-wiki-articles huggingface dataset:
המחאה נגד רפורמת ההגירה בארצות הברית (2006)

בשנים 2006 ו-2007 השתתפו מיליוני אנשים במחאה נגד רפורמת ההגירה בארצות הברית. במחאה זו השתתפו לראשונה רבים. הצעת החוק HR 4437 ביקשה להחמיר בעונשים על הגירה בלתי חוקית, ולהגדיר סיוע למסתננים לארצות הברית כעבירה פלילית. המחאה נגד הצעת החוק קראה לבטל אותה וכן לבצע רפורמה מקיפה בחוקי ההגירה ולהעניק אזרחות לכל מהגר.

בהפגנות השתתפו מיליוני אנשים, והן נחשבות לגדולות ביותר בהיסטוריה של ארצות הברית.

==רקע: הגירה בלתי חוקית בארצות הברית==

עד לשנות ה-80 של המאה ה-20, חוקי ההגירה לארצות הברית אפשרו הגירה עצומה ממדינות אמריקה הלטינית, במיוחד ממקסיקו. בשנת 1986 נחקק חוק לפיו מותר להעסיק מהגרים רק אם יש ברשותם אישור הגירה חוקי. החוק לא הצליח לצמצם את ממדי ההגירה, והממשלה ניסתה להגדיל את המימון של משמר הגבול של ארצות הברית כאמצעי להתמודד עם זרם המהגרים. גם ניסיון זה נכשל, ובשנת 2006 שהו לפחות 11 מיליון מהגרים לטינו-אמריקאים בלתי-חוקיים בארצות הברית.

הצעת החוק HR 4437 (בשמה המלא, ""), מיוזמתו של ג'ים סנסנברנר, ביקשה להחמיר בעונשים על הגירה בלתי חוקית, ולהגדיר סיוע למסתננים לארצות הברית כעבירה פלילית. הצעת חוק זו נתפסה כאיום ממשי על קהילת המהגרים הלטינו-אמריקאים, והחלה להתפתח מחאה נגדה.

==תחילת המחאה==
ב-10 במרץ 2006 נערכה הפגנה נגד הצעת החוק בשיקגו, בה השתתפו כ-100,000 איש. במהלך השבועות שלאחר מכן נערכו הפגנות דומות בערים נוספות, בהן הפגנה בדאלאס בה השתתפו כ-500,000 איש, והפגנה בלוס אנג'לס בה השתתפו על פי ההערכות הרשמיות כ-500,000 איש. לדברי המארגנים, בפועל השתתפו במחאה כ-1.5 מיליון איש, בהתבסס על תצלומי אוויר. הפגנות גדולות התקיימו גם בניו יורק, פיניקס, פרזנו וערים רבות בארצות הברית. ההפגנות במדינת קנזס היו הגדולות ביותר שהתקיימו אי פעם במדינה זו.

==צעדות האחד במאי==
המחאה הגיעו לשיאה בצעדות אחד במאי 2006, באירוע "יום ללא מהגרים". כינוי זה נועד לעודד מהגרים לעזוב את עבודתם ליום אחד ולהצטרף למחאה, כדי למשוך את תשומת הלב לתרומתם לשוק העבודה בארצות הברית.

כלי התקשורת הלטיניים בארצות הברית עודדו השתתפות במחאה, בהם עיתונים ותחנות רדיו וטלוויזיה. גם אנשי דת בכנסיות של לטינו-אמריקאים קראו בדרשותיהם לתמוך במחאה. הסיקור בכלי התקשורת הלטיניים נמשך במשך מספר חודשים.

==ביקורת על המחאה==
בחלק מהמחאות הונף דגל מקסיקו לצד דגל ארצות הברית, ועקב כך נמתחה ביקורת על הלגיטימיות של המחאה. בהפגנת-נגד שנערכה בטוסון, אריזונה, שרפו המפגינים את דגל מקסיקו.

רוב ההפגנות היו שלוות, ונרשמו רק מעט אירועים אלימים.

==השפעת המחאה==
הצעת החוק HR 4437 לא עברה בהצבעה בסנאט. ייתכן שהמחאה השפיעה על כך, אבל לאחר מכן חלה התדרדרות ביחסה של ממשלת ארצות הברית למהגרים:
* באותה עת החלו פשיטות נרחבות על מגורי מהגרים מטעם אגף אכיפת מכס והגירה. פשיטות אלה החלו בתקופת ממשל בוש, ונמשכות עד היום. משנת 2006 עד 2008 גורשו מארצות הברית 300,000 מהגרים בלתי חוקיים, מספר כמעט כפול מזה שלפני אירועי המחאה.
* אף על פי שהצעת החוק HR 4437 לא עברה, מספר מדינות העבירו חוקים דומים, בהן פנסילבניה ואריזונה.

ההשפעות העיקריות של המחאה היו בטווח הארוך. אחת הסיסמאות שהושמעה רבות בהפגנות הייתה "היום אנחנו צועדים, מחר אנחנו מצביעים." לאחר המחאה השתנו דפוסי ההצבעה בקרב ורבים מהם הפסיקו לתמוך במפלגה הרפובליקנית.

המחאה היוותה השראה לתנועת כיבוש וול סטריט, שהשתמשה בשיטות דומות לגיוס מפגינים.

==קישורים חיצוניים==

==הערות שוליים==

קטגוריה:מחאה בארצות הברית
קטגוריה:הגירה לארצות הברית
קטגוריה:הגירה בלתי חוקית
קטגוריה:2006 בארצות הברית
ג'יילן הורד

ג'יילן הורד (באנגלית: Jaylen Hoard; נולד ב-30 במרץ 1999) הוא כדורסלן צרפתי-אמריקאי המשחק בעמדת הפאוור פורוורד במכבי תל אביב

==קריירה==
הורד נולד בלה האבר, צרפת, לאב אמריקאי ולאם צרפתייה, שניהם כדורסלני עבר.<ref></ref><ref></ref> בקיץ 2015 החל לשחק כדורסל, ושיחק עונה אחת בקבוצה מהליגה הצרפתית השלישית.<ref></ref><ref></ref> בקיץ 2016 עבר לארצות הברית ושיחק בתיכון בצפון קרוליינה.<ref></ref><ref></ref><ref></ref>

בקיץ 2018 החל לשחק בקבוצת הכדורסל של אוניברסיטת וייק פורסט.<ref></ref><ref></ref><ref></ref> ב-10 בנובמבר 2018 קלע 19 נקודות והוסיף 13 ריבאונדים בניצחון 90–78 על צפון קרוליינה.<ref></ref> ב-2 בינואר 2019 הוא קלע שיא קריירה של 23 נקודות והוסיף 15 ריבאונדים בניצחון 83–61 על קורנל.<ref></ref> ב-5 בפברואר 2019 הורד קלע 19 נקודות ורשם שיא קריירה של 17 ריבאונדים בניצחון על פיטסבורג.<ref></ref> בשנתו היחידה באוניברסיטה, הורד העמיד ממוצעים של 13.1 נקודות, 7.6 ריבאונדים ו-1.5 אסיסטים למשחק.

לאחר שלא נבחר בדראפט 2019 ב-NBA, ב-1 ביולי 2019 חתם הורד על חוזה דו-כיווני עם פורטלנד טרייל בלייזרס<ref></ref> ועם טקסס לג'נדס.<ref></ref> במהלך העונה שיחק בבלייזרס 13 משחקים, בהם רשם ממוצעים של 2.9 נקודות ו-2.5 ריבאונדים ב-7.9 דקות למשחק. מלבד זאת, הורד השתתף עם הבלייזרס בבועת ה-NBA, שיחק בשלושה משחקי פלייאוף, בהם רשם ממוצעים של 4.7 נקודות ו-3 ריבאונדים ב-13.7 דקות, ולבסוף הודח עם קבוצתו 1–4 על ידי לוס אנג'לס לייקרס, שזכתה לאחר מכן באליפות.<ref></ref>

בשנים 2020–2022 חתם על מספר חוזים קצרי-טווח באוקלהומה סיטי ת'אנדר,<ref></ref><ref></ref><ref></ref> וביתר הזמן שיחק באוקלהומה סיטי בלו, שלוחתהּ של הת'אנדר בליגת הפיתוח של ה-NBA.<ref></ref><ref></ref><ref></ref> ב-6 באפריל 2022 רשם שיא קריירה של 24 נקודות ו-21 ריבאונדים בניצחון הת'אנדר 98–94 על קבוצתו לשעבר פורטלנד טרייל בלייזרס. זו הייתה הפעם השביעית בלבד בתולדות המועדון שבה שחקן ניפק 20+ נקודות ו-20+ ריבאונדים במשחק אחד.<ref></ref> בסך הכל, בעונת 2020/2021 שיחק הורד 19 משחקים במדי הת'אנדר, בהם רשם ממוצעים של 6.1 נקודות, 3.4 ריבאונדים ו-1.3 אסיסטים ב-16.8 דקות למשחק. בעונת 2021/2022 שיחק רק שבעה משחקים ב-NBA, בהם רשם ממוצעים של 14.7 נקודות, 12 ריבאונדים, 2.4 אסיסטים, 0.9 חטיפות ו-0.7 חסימות ב-34.2 דקות למשחק.

ב-14 באוגוסט 2022 חתם בהפועל תל אביב.<ref></ref>

ב-2 ביולי 2024 חתם במכבי תל אביב.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים צרפתים
קטגוריה:כדורסלני אוניברסיטת וייק פורסט
קטגוריה:כדורסלני פורטלנד טרייל בלייזרס
קטגוריה:כדורסלני טקסס לג'נדס
קטגוריה:כדורסלני אוקלהומה סיטי בלו
קטגוריה:כדורסלני אוקלהומה סיטי ת'אנדר
קטגוריה:כדורסלני הפועל תל אביב
קטגוריה:כדורסלני מכבי תל אביב
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1999
ז'ורדן בוטאקה

ז'ורדן רולי בוטאקה (בצרפתית: Jordan Rolly Botaka; נולד ב-24 ביוני 1993 בקינשאסה שברפובליקה הדמוקרטית של קונגו) הוא כדורגלן המשחק בעמדת הקשר בעירוני טבריה ובנבחרת הרפובליקה הדמוקרטית של קונגו.

== קריירת מועדונים ==
בוטאקה גדל במחלקות הנוער של וסטלנדיה, דן האג, אנדרלכט, בוורן, לוקרן וקלאב ברוז'. הוא הושאל מקלאב ברוז' לבלננסש, ובהמשך שיחק באקסלסיור רוטרדם, בלידס יונייטד, בצ'רלטון את'לטיק ובסנט טרוידן.

ב-1 ביולי 2020 חתם בוטאקה בגנט, ממנה הושאל בהמשך לשרלרואה ולפורטונה סיטארד.

ב-15 באוגוסט 2022 הושאל בוטאקה למשך עונה אחת להפועל ירושלים מליגת העל הישראלית. ב-20 באוגוסט ערך את הופעת הבכורה שלו במדי המועדון, בתיקו 1-1 נגד הפועל חדרה במסגרת המחזור הראשון בליגה לעונת 2022/2023. במשחק זה הבקיע את שער הבכורה שלו במדי המועדון.

ב-20 בספטמבר 2023 חתם במ.ס. אשדוד. ב-25 ביולי 2024 חתם בעירוני טבריה.

== קריירה בינלאומית ==
ב-28 במרץ 2015 ערך בוטאקה את הופעת הבכורה שלו בנבחרת הרפובליקה הדמוקרטית של קונגו, בהפסד 1–2 לנבחרת עיראק במשחק ידידות. ב-9 ביוני הוא הבקיע את שער הבכורה שלו בנבחרת, בתיקו 1-1 נגד נבחרת קמרון במשחק ידידות.

הוא היה חלק מסגל הנבחרת בטורניר גביע אפריקה לאומות 2017, וערך הופעה אחת בטורניר.

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני קלאב ברוז'
קטגוריה:כדורגלני בלננסש
קטגוריה:כדורגלני אקסלסיור רוטרדם
קטגוריה:כדורגלני לידס יונייטד
קטגוריה:כדורגלני צ'רלטון את'לטיק
קטגוריה:כדורגלני סנט טרוידן
קטגוריה:כדורגלני גנט
קטגוריה:כדורגלני שרלרואה
קטגוריה:כדורגלני פורטונה סיטארד
קטגוריה:כדורגלני הפועל ירושלים
קטגוריה:כדורגלני מועדון ספורט אשדוד
קטגוריה:כדורגלני עירוני טבריה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים זרים בפורטוגל
קטגוריה:ספורטאים זרים בהולנד
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים מהרפובליקה הדמוקרטית של קונגו בישראל
קטגוריה:כדורגלני גביע אפריקה לאומות 2017
קטגוריה:אישים מהרפובליקה הדמוקרטית של קונגו שנולדו ב-1993
בית אטינגן

בית אטינגן (גרמנית: Oettingen) היא שושלת אצולה גרמנית ששלטה באזורים בגבול בוואריה, ושוואביה עם מרכז בערים אטינגן ונרדלינגן.

==היסטוריה==
רוזן אטינגן הוזכר לראשונה במסמך משנת 1141.

החל מהמאה ה-15 שטחי המשפחה חולקו בין נציגיה. בשנת 1522 לודוויג ה-15 פון אטינגן חילק את הרוזנות בין בנו הקתולי לבין בנו ההפרוטסטנטי וכך נוצר ענף אטינגן-אטינגן ואטינגן-ולרשטיין. ענף אטינגן-אטינגן נפסק בשנת 1731 ורוב שטחיו הועברו לאטינגן-ולרשטיין, היתר הועברו לאטינגן-באלדרן ואטינגן-שפילברג.

בשנת 1806 בזמן שבוצעו שינויים במנהל בגרמניה, בידי המשפחה היו כ-850 קמ"ר בהם התגוררו 60 אלף אזרחים.

בידי המשפחה היו מספר ארמונות מבוצרות. ארמון באלדרן נמצא בעיר בופפינגן ובתוכו אוסף נשק גדול מתקופה עד למאה ה-18. נציגי ענף אטינגן-ואלרשטיין אספו ספרים עתיקים רבים. בשנת 1816 אוסף זה כלל כ-4500 פריטים ונפתח לציבור בעיר ולרשטיין. לאחר מלחמת העולם השנייה הוא עבר לארמון הרבורג השייך למשפחה. בשנת 1980 הוא נרכש על ידי ממשלת בוואריה תמורת 40 מיליון מארק גרמני והועבר לאוניברסיטת אוגסבורג.

החל מהמאה ה-14 בידי המשפחה הייתה מבשלת בירה. היא נמכרה בשנת 1956. בשנים 2004–2013 בירה Oettinger הייתה בין הנמכרות בגרמניה.

==נציגי שושלת בולטים==
* כריסטינה לואיזה, נסיכת אטינגן-אטינגן, סבתה של פאבל הראשון, קיסר רוסיה
* לודוויג זו אטינגן-ואלרשטיין (1791–1870), שר ראשון של לודוויג הראשון, מלך בוואריה
* גבריאל אטינגן (נולדה ב-1953) פרופסור לפסיכולוגיה

==קישורים חיצוניים==

* [https://web.archive.org/web/20050323213717/http://www.genealogie-mittelalter.de/oettingen_grafen_von/oettingen_grafen_von.html נציגי שושלת אטינגן]
* [https://de.m.wikisource.org/wiki/BLK%C3%96:Oettingen-Wallerstein,_die_F%C3%BCrsten_von,_Genealogie נציגי שושלות אטינגן-ואלרשטין]
* [https://www.oettingen-spielberg.de/geschichte/ 900 שנים של השושלת] 

אטינגן
ספ ואן דן ברך

ספ ואן דן ברך (בהולנדית: Sepp van den Berg; נולד ב-20 בדצמבר 2001 בזוולה שבהולנד) הוא כדורגלן הולנדי המשחק בעמדת הבלם בקבוצת ברנטפורד בהשאלה מליברפול.

== קריירת מועדונים ==
===זוולה ===
לאחר שהתקדם בהצלחה בשורות הנוער של זוולה מאז 2012, ואן דן ברך ערך את הופעת הבכורה שלו בקבוצה הראשונה ב-11 במרץ 2018, כשנכנס כמחליף בדקה ה-45 בתבוסה ביתית 0–2 לחרונינגן.

===ליברפול===
ב-27 ביוני 2019, ואן דן ברך הצטרף לליברפול תמורת עמלה מאושרת של 1.3 מיליון ליש"ט, שעלולה לעלות עד 4.4 מיליון ליש"ט אם כל הסעיפים המוסכמים יופעלו.

הוא ערך את הופעת הבכורה התחרותית שלו במועדון ב-25 בספטמבר 2019 במשחק גביע ה-FA מול מילטון קינס דונס.

ואן דן ברך פתח לראשונה בהרכב בתיקו 5–5 של ליברפול מול ארסנל בסיבוב הרביעי של גביע ה-FA ב-30 באוקטובר. ליברפול המשיכה לנצח 4–5 בדו-קרב הפנדלים.

ב-1 בפברואר 2021 הושאל לפרסטון נורת' אנד עד לסוף העונה. 5 ימים לאחר מכן ערך את הופעתו הבכורה בהפסד 2-1 לרות'רהאם יונייטד. ביוני 2021 הושאל לעונה נוספת לפרסטון.

ב-30 באוגוסט 2022 הושאל לשאלקה 04 לעונה אחת. במדי הקבוצה ערך 9 הופעות בכל המסגרות.

ב-13 ביולי 2023 הושאל למיינץ 05 לעונה אחת.

ב-22 באוגוסט 2024 הושאל לברנטפורד.

== קישורים חיצוניים ==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני זוולה
קטגוריה:כדורגלני ליברפול
קטגוריה:כדורגלני פרסטון נורת' אנד
קטגוריה:כדורגלני שאלקה 04
קטגוריה:כדורגלני מיינץ 05
קטגוריה:כדורגלני ברנטפורד
קטגוריה:הולנדים שנולדו ב-2001
אלכסנדרה ליסובסקה

אלכסנדרה ליסובסקה (בפולנית: Aleksandra Lisowska; נולדה ב-12 בדצמבר 1990 בפולין) היא אתלטית פולנייה, אלופת אירופה (מינכן 2022) בריצת מרתון.

==ביוגרפיה==
ליסובסקה נולדה וגדלה בפולין.

=== 2022 ===
==== אלופת אירופה ====
באליפות אירופה שנערכה במינכן שבגרמניה בחודש אוגוסט 2022 זכתה ליסובסקה במדליית זהב בריצת מרתון בתוצאה של 2:28.36 שעות, לפני מתאה פרלוב קושטרו מקרואטיה (2:28.42 שעות) וניינקה ברינקמן מהולנד (2:28.52 שעות).

==קישורים חיצוניים==

קטגוריה:אתלטיות פולניות
קטגוריה:רצות מרתון
קטגוריה:אלופות אירופה באתלטיקה
קטגוריה:פולניות שנולדו ב-1990
קטגוריה:פולנים שנולדו ב-1990
קטגוריה:רצות באולימפיאדת טוקיו (2020)
Chemist Warehouse

Chemist Warehouse Group היא חברה אוסטרלית בין-לאומית המפעילה רשת של בתי מרקחת קמעונאיים. החברה היא קמעונאית הזיכיון בתחום בתי המרקחת הגדולה ביותר באוסטרליה עם למעלה מ-350 חנויות, ומעסיקה למעלה מ-8,000 עובדים. החברה ממתגת את עצמה כזולה במוצרי תרופות. החברה גם מנהלת אתר אינטרנט לשירות איסוף ומשלוח של תרופות.

הרשת משרתת כ-120 מיליון לקוחות ומפעילה למעלה מ-500 חנויות פיזיות ואתרי מסחר אלקטרוני באוסטרליה, בניו זילנד, באירלנד ובסין.

== פעילות ==
Chemist Warehouse ב[[קנברה ב-2013]]
Chemist Warehouse ב[[קווינסלנד]]
החברה משתמשת במבנה זיכיון מורכב כדי לעקוף את התקנות האוסטרליות המגבילות את מספר בתי המרקחת שחברה יכולה להפעיל בכל אזור. מבנה החברה מאפשר לה "לשלוט" בכ-400 בתי מרקחת ברחבי אוסטרליה, והיא מהווה כ-50 אחוז מנתח השוק במדינה. המודל העסקי של הזיכיון המשמש את Chemist Warehouse כרוך בהשקעה מינימלית של הון עצמי של רוקחים בודדים המסכימים לתנאי המסחר שנאכפים ברחבי הרשת. רוקחים בודדים העובדים תחת החברה נהנים מכוח הקנייה הגדול שמגיע עם היותם חלק ממנה.

לחברה היו הכנסות מוערכות של 2.3 מיליארד דולר בשנים 2013–2014.

משרד הכלכלה והתעשייה הודיע כי הרשת נמצאת בשלבים מתקדמים של בחינת התרחבות לשוק הישראלי.

== ביקורת ==
איגוד בתי המרקחת ואיגוד הרוקחים של אוסטרליה מתחו ביקורת על החברה, בטענה שגישתה מאיימת הן על תקני הבריאות והן על תנאי ההעסקה בענף. ההאשמה נחקרה על ידי נציב תלונות הציבור של אוסטרליה בטענות על עבודה בשכר נמוך של כמעט 6,000 עובדים בסכום כולל של יותר מ-3.6 מיליון דולר.

== קישורים חיצוניים ==

* 
* [https://www.chemistwarehouse.co.nz/ Official NZ website]

== הערות שוליים ==

קטגוריה:רשתות שיווק
קטגוריה:בתי מרקחת
קטגוריה:חברות אוסטרליות
זיילנד פליסינגן

איחוד הכדורגל של פליסינגן (בהולנדית: Voetbal Combinatie Vlissingen; מוכרת גם כזיילנד פליסינגן) היא קבוצת כדורגל הולנדית מהעיר פליסינגן שבזיילנד המשחקת בליגה ההולנדית החמישית, בשיאה שיחקה בליגת המשנה ההולנדית והעפילה לרבע גמר הגביע ההולנדי.

==היסטוריה==
הקבוצה הוקמה ב-1916 כאיחוד של 3 קבוצות, emm, פוסידון וספורט קלאב פליסינגן, שיחקה במסגרת הליגות החובבניות של הולנד עד ל-1989 אז הגישה בקשה להצטרף לליגות המקצועניות, באותה עונה הצליחה הקבוצה להגיע להישג שיא בגביע ההולנדי כאשר העפילה לסיבוב המקצועי והדיחה את דה חראפסחאפ מליגת המשנה בסיבוב הראשון, את דן בוס מליגת העל בסיבוב השני ואת טלסטאר ספורטקלאב מליגת המשנה בשמינית הגמר. בסופו של דבר הודחה הקבוצה בשלב רבע הגמר על יד דן האג.

בעונת 1990/1991 שיחקה הקבוצה לראשונה בליגת המשנה. בעונה זו נקראה ו.סי פליסינגן וסיימה עונה מאכזבת למדי במקום ה-20 והאחרון עם 6 ניצחונות בלבד ו-35 שערים. בעונתה השנייה בליגה שינתה הקבוצה את שמה ל-וי. סי. וי זיילנד, גם בעונה זו סיימה במקום ה-20 עם 4 ניצחונות ו-36 שערים. בסיום העונה לאחר שלא הצליחה להציג ביטחונות כלכלים ולעמוד ברישיון הליגה, ירדה הקבוצה בחזרה למערך הליגות החובבניות בו היא משחקת כיום.

==קישורים חיצוניים==
* 

* 
* 
* 

קטגוריה:זיילנד
קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1916
טידג'אן קייטה

טידג'אן קייטה (באנגלית: Tidjan Keita; נולד ב-30 בנובמבר 1996) הוא כדורסלן צרפתי-גינאי המשחק בעמדת הפאוור פורוורד בהפועל באר שבע.

==קריירה==
קייטה נולד בפריז, צרפת. לאחר ששיחק במחלקות נוער מקומיות, ב-2015 גויס על ידי סקאוט קנדי, ועבר לאקדמיית כדורסל בקוויבק, קנדה.<ref></ref>

בקיץ 2017 צורף לסגל טורונטו ראפטורס לטורניר ליגת הקיץ של ה-NBA. בתום הטורניר הצטרף לפיניקס סאנס לקראת משחקי קדם העונה,<ref></ref><ref></ref> אך מיד נשלח לנורת'רן אריזונה סאנס,<ref></ref> שלוחתהּ של הסאנס בליגת הפיתוח של ה-NBA. חוזהו בקבוצה בוטל תחילה בדצמבר 2017, אך הוא הושב לקבוצה זמן קצר לאחר מכן וחוזהו הופסק סופית בפברואר 2018.

בדצמבר 2018 חתם על חוזה לחודש אחד ב-GET Vosges מהליגה הצרפתית השלישית, ובתום החוזה לא המשיך במועדון.<ref></ref> בדצמבר 2019 חתם בקובורג מהליגה הגרמנית השלישית. עד לתום העונה העמיד ממוצעים של 15.1 נקודות ו-7.5 ריבאונדים למשחק. בקיץ 2020 חתם בגואלף נייטהוקס מליגת העל הקנדית, אך בשל מגפת הקורונה הליגה התקיימה במתכונת מקוצרת, וקייטה נחתך מהסגל. ביולי 2020 חתם בקירכהיים נייטס מהבונדסליגה השנייה. במהלך העונה הוא העמיד ממוצעים של 3.5 נקודות ו-1.9 ריבאונדים למשחק ב-28 משחקים.

ביולי 2021, קייטה זומן לסגל המורחב של נבחרת גינאה לגביע אפריקה לאומות 2021, ואף שיחק בטורניר, שהתרחש במהלך חודש אוגוסט.

באותו קיץ חתם באיסרלון קנגורוז מהליגה הגרמנית השלישית. הוא העמיד ממוצעים של 14.8 נקודות, 8.3 ריבאונדים, 1.9 אסיסטים ו-1.6 חסימות למשחק במהלך עונת 2021/2022.<ref></ref> בפברואר 2022 הצטרף לניגארה ריברס ליונס מליגת העל הקנדית.<ref></ref> באוגוסט 2022 חתם בהפועל באר שבע.<ref></ref>

==קישורים חיצוניים==

==הערות שוליים==

קטגוריה:כדורסלנים גינאים
קטגוריה:כדורסלנים צרפתים
קטגוריה:כדורסלני הפועל באר שבע
קטגוריה:גינאים שנולדו ב-1996
קטגוריה:צרפתים שנולדו ב-1996
ישראל הוכמן

ישראל הוכמן
ישראל הוכמן (1908 - ספטמבר 1974) היה ראש מועצת אבן יהודה ומפעילי מועצת הפועלים באבן יהודה.

== ביוגרפיה ==

נולד בהורנוסוייפל בפלך ושיגורד במחוז קייב באוקראינה.

קיבל חינוך מסורתי ב”חדר” ובישיבה. בגיל עשר עברה משפחתו לקייב ושם למד בגימנסיה ”תרבות” בעברית, בתנאים מחתרתיים ותחת איסור השלטונות הקומוניסטיים.

עלה לארץ ישראל ב-1924, הצטרף ל"חבורת מעבר" בפתח תקווה ועבד כפועל בניין בחקלאות.

בשנת 1936 עבר למושבה אבן יהודה, בה עבד בחקלאות, סבלות ובניין. היה פעיל בארגון הפועלים במקום להגנה על זכויותיהם. ב-1948 נבחר למזכיר מועצת הפועלים במקום, תפקיד בו החזיק אל תוך שנות ה-60. 

הוכמן התמודד בראשות רשימת מפא"י למועצה המקומית וזכה בארבעה מנדטים מתוך תשעה. אולם למרות זאת הותיר את ראשות המועצה בידי ראש המועצה הראשון יהודה בכר והסתפק בתפקיד הסגן. בבחירות למועצה המקומית בשנת 1955 התמודד בראשות רשימת מפא"י שזכתה ב-2 מתוך 9 מקומות במועצה. הוא כרת הסכם קואליציוני עם יחיאל זלינגר ומונה לסגן ראש המועצה המקומית. עם פטירתו של זלינגר בשנת 1963 התמודד על ראשות המועצה אך הפסיד למשה וינקלר ונותר באופוזיציה. לאחר כשנה נוצר משבר קואלציוני במושבה ונחתם הסכם קואליצויוני בין מפא"י והליברלים, על פיו תהיה רוטציה ובספטמבר הוכמן יבחר לראשות המועצה. הוכמן נבחר שוב לראש המועצה ב-1965 ונבחר בשלישית ב-1969 מטעם המערך, אז הקים קואליציה רחבה עם אנשי גח"ל. לקראת הבחירות בסוף 1973 לא הציג שוב מועמדות למועצה.

בתקופת כהונתו הוקמו מבני חינוך ונסללו כבישים, הוקמה מחלקה חדשה במועצה - לשכת הנוער. ישראל הוכמן עסק רבות בקליטת משפחות עולים באבן יהודה. עם זאת, מדיניותו של הוכמן הייתה לפתח את אבן יהודה תוך שמירה על אופיה החקלאי.

נהרג מפגיעת רכב חולף בכביש 4. לזכרו גן ציבורי ברחוב ההדרים באבן יהודה.

==משפחתו==
אשתו הראשונה הייתה רעיה קפלן, אם ילדיו: רן רם (הוכמן) ופרופ' אילה הוכמן. בשנת 1958 נפטרה אשתו רעיה. הוא התחתן עם רינה סובול בשנת 1965.

==הערות שוליים==

קטגוריה:ראשי מועצת אבן יהודה
קטגוריה:הרוגי תאונות דרכים בישראל
קטגוריה:ישראלים שנולדו ב-1908
קטגוריה:ישראלים שנפטרו ב-1974
זוהי הדרך שלי

זוהי הדרך שלי הוא אלבום הבכורה של צביקה פיק, אשר יצא בנובמבר 1971.

האלבום שילב בין סגונונות פופ ורוק קל. ברבים מהשירים שיתף פיק פעולה עם יוצרים בולטים בתקופתו – זמרים כמו אילנה רובינא, נגנים מלהקות הצ'רצ'ילים, האריות והבמה החשמלית, וכן הכותבים אהוד מנור, יהונתן גפן ומירית שם אור.<ref></ref>

==הפקה==
פיק הוציא את אלבום הבכורה שלו בגיל 22. לפני כן בסוף שנות ה-60 היה פיק חבר בלהקות הקצב "טלסטאר", "השמנים והרזים" ו"שוקולדה", שניגנו ושרו בעיקר שירי רוקנרול, והופיע בשנת 1970 בתפקיד הראשי במחזמר "שיער" (קלוד), כאשר על תפקידו במחזמר "שיער" זכה בתואר "שחקן השנה".

בעקבות ההצלחה במחזמר, פיק ניסה לראשונה לכתוב פזמונים לשירים מקוריים. עוד לפני יציאת האלבום יצא תקליטון עם שני שירים - "שני תפוחים" שנכתב בידי אהוד מנור ו"אני הולך לאן שאן" שכתב יהונתן גפן ונשכח עם השנים (בספרו "חומר טוב" סיפר גפן שהשיר נכתב על אהובה שהכיר בבריטניה, בחורה נוצריה מדנמרק בשם אן). גרי אקשטיין שכתב בעקבותיו כבדיחה את השיר - "אני הולך לבית שאן" זכה להצלחה גדולה. שני שירים אלו נכללו באלבום הבכורה שיצא מספר חודשים לאחר מכן.

מבין שירי האלבום, בלטו השירים "אין מדינה לאהבה" שבוצע גם על ידי זוהר ארגוב, נורית גלרון וארקדי דוכין, ו"זוהי הדרך שלי" שנכתב בידי מעריץ בן 13 מנווה מונוסון בשם מאיר (ברק) ברקוביץ'.

בנוסף בוצעו גם שני דואטים עם אילנה רובינא - "מעשה כשפים" ו"שב בצד", שני שירי יהונתן גפן שלא עברו את הצנזורה דאז בשל אזכור מיניות וסמים - "אחד ועוד אחד" ו"סלואו מושן", ושני שירים נוספים - "המנהיג (נלך בעקבותיו)" שכתב מנור ו"למעלה ולמטה" - שהיה שיתוף הפעולה הראשון עם התמלילנית מירית שם אור, שעתידה לכתוב לו רבים מלהיטיו הגדולים ולהיות אשתו ואם שלושה מילדיו.

שני השירים הנותרים של האלבום היו שני שירים מתוך המחזמר שיער - "יש לי חיים" ו"אנה אפנה?".

לעיבודי השירים היו אחראיים פיק ואלכס וייס, שהפיק מוזיקלית את האלבום. פיק ניגן חלק מן התפקידים ונעזר בנגני להקות הצ'רצ'ילים (כולל מיקי גבריאלוב), האריות והבמה החשמלית של שלמה מזרחי (שאף אוזכרו על הקלטת האלבום בסרט הדוקומנטרי הבמה החשמלית - אגדת רוקנ'רול).

מתוך אותם שירים, מספר שירים הגיעו לתוך מצעד הפזמונים העברי השנתי<ref></ref>:

"שני תפוחים" - מקום 19 בשנת תשל"א (1971) ו"זוהי הדרך שלי" - מקום 24 בשנת תשל"ב (1972).

בנוסף, השיר "אין מדינה לאהבה" הגיע בשיאו למקום השני במצעד השבועי של רשת ב' ("הגל הקל").

==רצועות האלבום==
פיק כתב את כל הלחנים לשירים, פרט לשני השירים מתוך המחזמר שיער.

==קישורים חיצוניים==

==הערות שוליים==

קטגוריה:אלבומי בכורה מ-1972
קטגוריה:אלבומי צביקה פיק
קטגוריה:אלבומים בעברית
קטגוריה:אלבומי חברת CBS ישראל
All the Right Moves

All The Right Moves הוא שיר של להקת ואן ריפאבליק שיצא ב-24 בספטמבר 2009 ושוחרר להורדה דיגיטלית ב-6 באוקטובר אותה שנה. השיר יצא במסגרת האלבום Waking Up.

הסולן ראיין טדר כתב בעמוד המייספייס שלו שהלהקה ביצעה את השיר פעמים רבות קודם לכן בהופעות חיות, והוסיף "עם זאת, הגרסה המוקלטת היא חיה אחרת לגמרי ממה שביצענו בהופעה – זה טוב יותר, אנחנו מקווים שתאהבו את זה – זה עשוי להיות השיר האנרגטי הכי כיפי שאי פעם התמודדנו איתו".

השיר שימש כשיר הנושא של תוכנית הריאליטי High Society ששודרה בערוץ The CW.

== וידאו קליפ ==
ב-8 באוקטובר 2009 הוקרן לראשונה הקליפ הרשמי בבימויו של וויין אישאם. בקליפ מוצגים חברי הלהקה מנגנים את השיר על במה קטנה עבור משתתפים בנשף מסכות. בזמן שהם מבצעים את השיר, הרקדנים נעים בקצב המוזיקה, בעוד ילד קטן לבוש היטב אוסף תרומות צנועות תוך שהוא מכייס את המשתתפים הקמצנים.

אף על פי שהשיר, הסגנון וחלק מהכלים מודרניים, הסגנון שניכר בקליפ הוא אדוארדי לחלוטין. חברי הלהקה הסבירו כי הם מעדיפים סגנון מופשט כדי לתת לשירים שלהם מגוון רחב יותר של פרשנויות.

נכון לאוגוסט 2022, לקליפ 169 מיליון צפיות ביוטיוב.

== ביקורת ==
השיר קיבל ביקורות חיוביות למדי. באחת הביקורות נכתב "מבחינה מילולית, המשמעות והפירוש המדויק של "All The Right Moves" מעט לא ברורה, אבל טקסטורות האודיו שנוצרו על ידי המילים משתלבות בצורה מושלמת בשיר. האווירה הכללית היא של עצבות בהיעדר היכולת של האדם להשיג את המטרות והשאיפות שלו. ללא קשר אם אתה מרגיש שמדובר במשמעות עמוקה, סביר להניח שתצטרף ותשיר את השיר".

== מיקומי שיא ==

==קישורים חיצוניים==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים בהוצאת אינטרסקופ רקורדס
ולדימיר פרודיבוס

ולדימיר סטפנוביץ' פרודיבוס (באוקראינית: Володимир Степанович Продивус; נולד ב-8 בדצמבר 1962) הוא איש עסקים, עסקן ספורט, פילנתרופ, ופוליטיקאי אוקראיני. נשיא פדרציית האגרוף של אוקראינה. סגן נשיא איגוד האגרוף הבין-לאומי<ref>https://www.iba.sport/wp-content/uploads/2021/05/CV-Volodymyr-Prodyvus-for-AIBA-1-1.pdf</ref>. חבר הראדה העליונה של אוקראינה של הכינוס השביעי ממפלגת האזורים. בתקשורת האוקראינית לא פעם הציגו אותו כדמות ידועה מעולם הפשע<ref></ref>.

==ביוגרפיה==
פרודיבוס נולד ב-8 בדצמבר 1962 בקזחסטן במשפחה של כורה. את ילדותו ונעוריו בילה בכפר סוסונקה, במחוז ויניצה שבאוקראינה. בגיל צעיר נותר ללא אב.

בצעירותו, הוא החל להתעניין ברצינות באגרוף. אלוף פעמיים של אוקראינה הסובייטית, מדליסט ארד של גביע ברית המועצות באגרוף.

לאחר קריסת ברית המועצות, הוא החל להקים חברת אחזקות משלו, שנקראה מאוחר יותר תאגיד "פרמייר פיננס". נכון להיום, כולל התאגיד כ-30 מפעלים בתעשיית הפרמצבטיקה, המסחר והמזון. הוא גם הפך לבעל מניות של החברה הגדולה ביותר לבניית גשרים באוקראינה "מוסטבוד" ונבחר ליו"ר הדירקטוריון של החברה.

בשנת 1989 פרודיבוס נידון ל-3 שנים, ריצה את עונשו במושבה SHIK-66 בשוסטקה<ref></ref>.

הוא היה חבר בפרלמנט האוקראיני מטעם מפלגת האזורים ועזב אותה במהלך פברואר 2014.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אנשי עסקים אוקראינים
קטגוריה:אוקראינים שנולדו ב-1962
ראש הכוחות המזוינים (שווייץ)

ראש הכוחות המזוינים (בגרמנית: Chef der Armee בצרפתית: Chef de l'armée באיטלקית: Capo dell’esercito) הוא הדרג הפיקודי העליון בכוחות המזוינים של שווייץ. הוא כפוף לראש המחלקה הפדרלית לביטחון, הגנה אזרחית וספורט והוא היועץ הצבאי הישיר של ממשלת שווייץ. מקביל לתפקיד הרמטכ"ל בצה"ל.

==היסטוריה==
בשנת 1870 הוקם בשווייץ המטה הכללי אשר ניהל את הצבא בעיתות שלום. בראשו עמד ראש המטה הכללי, שהיה הקצין הבכיר ביותר בצבא. בפועל, הוא נחשב רק ל"ראשון בין שווים" בין שאר חברי המטכ"ל, ותפקידו היה טכני בעיקרו. רק בסוף שנת 2003, בעקבות רפורמות מקיפות שנערכו בצבא שווייץ, נוסד התפקיד של "ראש הכוחות המזוינים" אשר משמש כמפקד בפועל של הצבא בעיתות שלום.

ראש הכוחות המזוינים הוא קצין בדרגת "קורפוס-קומנדנט" (מפקד קורפוס - מקביל ללוטננט גנרל) אשר נבחר בידי המועצה הפדרלית. בזמן מלחמה (או מצב חירום אחר), האספה הפדרלית בוחרת קצין שישמש כמפקד העליון של הצבא השווייצרי ומוענקת לו דרגת גנרל.

==רשימת ראשי ההגנה==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| || כריסטוף קקאיס |חיל האוויר השווייצרי || 1 בינואר 2004 || 31 בדצמבר 2007
|-
| || רולנד נף |צבא שווייץ || 31 בדצמבר 2007 || 21 ביולי 2008
|-
| 105x105 פיקסלים || אנדרה בלאטמן |חיל האוויר השווייצרי || 21 ביולי 2008 || 31 בדצמבר 2016
|-
| || פיליפ רבור |צבא שווייץ || 31 בדצמבר 2016 || 31 בדצמבר 2019
|-
| 105x105 פיקסלים || תומאס זיסלי |צבא שווייץ || 31 בדצמבר 2019 || מכהן
|}

==קישורים חיצוניים==
* 

קטגוריה:מפקדי צבאות סדירים בעת החדשה
קטגוריה:שווייץ: צבא וביטחון
דווייט גרין

דווייט הרברט גרין (באנגלית: Dwight Herbert Green; ) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-30 בשנים 1941–1949.
==ראשית חייו==
דוווייט גרין נולד בעיר לינגוניר שבמחוז נובל, אינדיאנה, כבנם של הארי גרין ומיני (לבית גרבר) גרין. ב-1926 הוא נשא לאישה את מייבל ויקטוריה קינגסטון, ולשניים נולדו שתי בנות. במלחמת העולם הראשונה הוא שירת בצבא ארצות הברית.

גרין למד בקולג' וובאש שבקרופורדסוויל, אינדיאנה, שם הוא היה חבר באחוות קאפא-סיגמא. הוא המשיך בלימודים בבית הספר למשפטים של אוניברסיטת שיקגו, עסק בעריכת דין, ושימש כפרקליט פדרלי במחוז הצפוני של אילינוי בשנים 1931–1935. היה זה תחום האחריות המרכזי של גרין לסייע במאבק בפעולות הפשע המאורגן, כמו זו של כנופייתו של אל קפונה, שלמעשה שלטה בשיקגו וברוב שטחה של אילינוי בשנות ה-30. צוות התביעה במשפט העלמת המס של אל קפונה כלל את הפרקליט הפדרלי ג'ורג' א. ק. ג'ונסון ואת התובעים דווייט גרין, סמואל קלאוסון, ג'ייקוב גרוסמן וויליאם פרוליך. ב-1939 התמודד גרין ללא הצלחה מטעם המפלגה הרפובליקנית על משרת ראש עיריית שיקגו.
==מושל אילינוי==
ב-1940 החלו ההתנגדות לניו דיל ולמפלגה הדמוקרטית להשפיע על אילינוי ועל מדינות רבות נוספות, במיוחד במערב התיכון. גרין הרפובליקני, עם עבר של תובע פדרלי ושל מתנגד למנגנון הפוליטי של העיר הגדולה שיקגו, נבחר כמושל אילינוי ה-30 והושבע לכהונתו ב-13 בינואר 1941.

בסופה של אותה שנה הובילה כניסתה של ארצות הברית למלחמת העולם השנייה את גרין אל המשימה של הובלת ממשלת אחת המדינות הגדולות בארצות הברית במהלך המלחמה. במהלך המלחמה הוא זכה לתמיכה רחבה, וב-1944 הוא נבחר לכהונה שנייה כמושל.

סיום המלחמה ב-1945 יצר אתגרים חדשים לערים הגדולות של ארצות הברית ולממשלות המדינות. במיוחד, נוצר מחסור חריף בדיור עבור החיילים המשוחררים ומשפחותיהם, שכן בנייה מועטה מאוד התקיימה במהלך המלחמה ועוד קודם לכן בשנות השפל הגדול.

המפלגה הדמוקרטית בשיקגו בחרה בעורך דין המוכשר עדלי סטיבנסון כמי שיתמודד מול גרין בבחירות בהן הוא התמודד על כהונה שלישית. במערכת בחירות מפתיעה שהתקיימה בנובמבר 1948, הביס סטיבנסון את גרין, ובכך תמה הקריירה הפוליטית שלו. תבוסתו התרחשה בין השאר בשל הרשלנות במניעת מותם של 111 כורים באסון המכרה בסנטרלייה ב-1947.

בבחירות לנשיאות של 1948 שקל המועמד הרפובליקני תומאס דיואי לבחור בגרין כמועמדו לסגן הנשיא, אך נמלך בדעתו לאחר לחץ מהעיתונות של שיקגו.

==מותו==
לאחר תבוסתו בבחירות שב גרין לחייו הפרטיים. דווייט גרין נפטר בשיקגו ב-20 בפברואר 1958. הוא נטמן בבית הקברות רוזהיל שבעיר.<ref></ref>
==לקריאה נוספת==
<div style="direction: ltr;">
* [https://archive.org/details/mostlygoodcompet0000howa/page/266/mode/2up Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 266-273.]
</div>

==קישורים חיצוניים==

* [https://www.nga.org/governor/dwight-herbert-green/ דווייט גרין] באתר אגודת המושלים הלאומית 
* 

==הערות שוליים==

קטגוריה:מושלי אילינוי
קטגוריה:מושלי מדינות ארצות הברית מהמפלגה הרפובליקנית
קטגוריה:תובעים אמריקאים
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:מועמדים לנשיאות ארצות הברית ב-1948
קטגוריה:בוגרי מכללת וואבאש
קטגוריה:בוגרי בית הספר למשפטים באוניברסיטת שיקגו
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1897
קטגוריה:אמריקאים שנפטרו ב-1958
כריסטיאנה מאריאנה פון ציגלר

כריסטיאנה מריאנה פון ציגלר (בגרמנית: Christiana Mariana von Ziegler 28 ביוני 1695 – 1 במאי 1760) הייתה משוררת וסופרת גרמנייה. היא נודעת ביותר בטקסטים של תשע קנטטות, שיוהאן סבסטיאן באך חיבר אחרי חג הפסחא של 1725.

== ביוגרפיה ==
כריסטיאנה מריאנה רומאנוס נולדה בלייפציג, שם שירת אביה כמאיור ב-1701. את הקריירה הספרותית שלה החלה לאחר מות בעלה השני, קפטן פון ציגלר, בשנת 1722. היא חזרה ללייפציג, שם חיה בבית המשפחה, הרומאנוסהאוס, עם אמה. אביה נשפם לתקופת מאסר ממושכת בגלל עבירות כספים. על אף הנסיבות המשפחתיות הקשות, היה הבית לסלון ספרותי ומוזיקלי. יוהאן כריסטוף גוטשד עודד את פעילותה כמשוררת. היא הייתה לחברה הראשונה באגודה הספרותית של גוטשד, "החברה הגרמנית" (Deutsche Gesellschaft).

ב-1741 נישאה בשלישית ופעילותה הספרותית נפסקה.

היא מתה בפרנקפורט על האודר.

== לבריות ==
רומנהאוז, בריהל, לייפציג, 1704

באך עבר ללייפציג בשנת 1723 לקבל עליו את משרת מנצח המקהלה בכנסיית תומאס. בתפקידו זה חיבר מספר רב של קנטטות לביצוע בכנסיות העיר. יש ספק מסוים בשאלה, מי כתב את הלבריות לבאך בשנותיו הראשונות בלייפציג.

יהיה אשר יהיה הלבריתן המקורי, נראה שבאך חיפש לבריתן חדש ב-1724, וייתכן שאז פגש את ציגלר.

אלה הן תשע הקנטטות שבאך הלחין לטקסטים של ציגלר:
* 22 באפריל 1725, Ihr werdet weinen und heulen, BWV 103|Ihr werdet weinen und heulen, BWV 103
* 29 באפריל 1725, Es ist euch gut, daß ich hingehe, BWV 108|Es ist euch gut, daß ich hingehe, BWV 108
* 6 במאי 1725, Bisher habt ihr nichts gebeten in meinem Namen, BWV 87|Bisher habt ihr nichts gebeten in meinem Namen, BWV 87
* 10 במאי 1725, Auf Christi Himmelfahrt allein, BWV 128|Auf Christi Himmelfahrt allein, BWV 128
* 13 במאי 1725, Sie werden euch in den Bann tun, BWV 183|Sie werden euch in den Bann tun, BWV 183
* 20 במאי 1725, Wer mich liebet, der wird mein Wort halten, BWV 74|Wer mich liebet, der wird mein Wort halten, BWV 74
 2006
* 21 במאי 1725, Also hat Gott die Welt geliebt, BWV 68
* 22 במאי 1725, Er rufet seinen Schafen mit Namen, BWV 175|Er rufet seinen Schafen mit Namen, BWV 175
* 27 במאי 1725 Es ist ein trotzig und verzagt Ding, BWV 176|Es ist ein trotzig und verzagt Ding, BWV 176

השאלה היא, מדוע פנה באך ללבריתנים אחרים. עדיין היו טקסטים של ציגלר שלא הולחנו. היא פרסמה מחזור של טקסטים לקנטטות בשנת 1728, אלה שבאך הלחין ואחרים שהוא לא הלחין.

ג'ון אליוט גרדינר סבור, שייתכן כי מנהגו של באך לתקן את הטקסטים שלה כדי להתאימם למטרותיו גרם למתח ביחסיהם. היה שוני קל בין הגרסאות שציגלר פרסמה לבין הטקסטים שהופיעו בקנטטות, וזאת, יש מקום להניח, כתוצטה מתיקונים שהמלחין הכניס בלבריות שהוגשו לו. נראה שהיו גם אי-אילו מקרים של ליקויי תקשורת, כשבאך מתאים את המילים של ציגלר למוזיקה שחיבר קודם לכן (כמו למשל ב-Er rufet seinen Schafen mit
Namen, BWV 175

==קישורים חיצוניים==

* [https://www.bach-cantatas.com/Lib/Ziegler.htm אתר "קנטטות של באך" ביוגרפיה של כריסטיאנה מריאנה פון ציגלר] (באנגלית)
* [https://www.proquest.com/openview/cb89d3dad4a62941cdf5b6c2317685a1/1?pq-or פרוקווסט, מארק פיטרס, אוניברסיטת פיטסבורג, עבודת דוקטורט: "טקסטים של כריסטיאנה מריאנה פון ציגלר לקנטטות של באך"]

==הערות שוליים==

קטגוריה:ילידות 1695
קטגוריה:משוררות גרמניות
קטגוריה:לבריתנים
קטגוריה:נפטרות ב-1760
חברת הרכבות הקזחית

חברת הרכבות הקזחית, מילולית "מסילות הברזל הקזחיות" (בקזחית: Қазақстан Темір Жолы, או "АБ «Ұлттық компания "Қазақстан темір жолы"»", "החברה הלאומית "רכבות קזחסטן"") היא חברת הרכבות הלאומית של קזחסטן, המהווה חברה ממשלתית האחראית לתפעול וניהול התחבורה המסילתית במדינה. החברה עוסקת בשינוע נוסעים ומטען באמצעות רכבות ואחראית גם על הפעלת תחנות הנוסעים ותחנות טעינת משא וכן על תכנון ופיתוח תשתיות הרכבת. חברת הרכבות נוצרה לראשונה בשנת 1958 בברית המועצות, כחלק ממסילות הברזל הסובייטיות, בשנת 1997 הפכה לחברה לאומית.

ממשלת קזחסטן היא הבעלים של חברת הרכבות באמצעות חברת ההשקעות הממשלתית "סמרוק קזינה", חברה שמנהלת גם את רשות הדואר הקזחית, חברת התקשורת קזחטלקום, חברת הגז "קזמונאיגז", חברת "קזאטומפרום", חברת החשמל הלאומית KEGOC וחברת התעופה אייר אסטנה. חברת הרכבות היא אחת מהמעסיקות הגדולות במדינה, כאשר כאחוז מהאוכלוסייה מועסק בענף הרכבות. בתקופת ברית המועצות מסילות הברזל של קזחסטן הסובייטית היו מהגדולות במדינה עם אורך של כ-11,000 קילומטרים. החברה היא הספונסר הראשי של מועדון הכדורגל אסטנה ומועדון הוקי באריס.

משרדי החברה באסטנה ממוקמים בגורד שחקים בגובה 174 מטרים עם 40 קומות והוא מהגבוהים בעיר. החברה מפעילה מפעלים לייצור קטרים, תאגיד שיפוץ קרונות, חברת אבטחה משלה וחטיבות לשינוע מטען ואנשים.

==גלריה==
<gallery class="center">
Talgo 200 Tulpar train, Astana rail terminal. Kazakhstan, 2009.JPG|רכבת אקספרס לאלמטי מדגם Talgo 200 Tulpar. 2009.
Astana-kazakhstan.JPG|משרדי חברת הרכבות באסטנה.
KTZ KZ4A Chokpar.jpg|רכבת KZ4A
KTZ VL80 Chokpar.jpg|רכבת VL80
KTZ TE33A portrait.jpg|רכבת דגם TE33A "GE Evolution"
KTZ 2TE10U Aynabulak.jpg|רכבת 2TE10U בקו קיזילאורדה–סמיי
KTZ CKD6E Kapchagay.jpg|רכבת CKD6E
KTZ TEM2 Tamara Chokpar.jpg|רכבת מדגם TEM2 "Tamara"
</gallery>

==ראו גם==
*המסילה הטרנס-כספית

==קישורים חיצוניים==

* 

==הערות שוליים==

קטגוריה:קזחסטן: תחבורה
קטגוריה:אסיה: חברות ותאגידי רכבות
קטגוריה:אסטנה
Runemagick

Runemagick (בעברית: "קסם רונות", תעתיק: "רונמג'יק") היא להקת דת'-דום מטאל שוודית שהוקמה בשנת 1990. הלהקה הוקמה על ידי ניקלאס "טרור" רודולפסון תחת השם Desiderius, אשר הוחלף במהירות ל-Runemagic, ולבסוף ל-Runemagick.<ref></ref> הם התחילו כלהקת דת' מטאל "טהור", אך מאוחר יותר הושפעו ושילבו אלמנטים מדום מטאל, השפעות שניתן לזהות מעט כבר באלבום הבכורה של הלהקה, The Supreme Force of Eternity.<ref name=":0"></ref> הלהקה התפרקה ב-2007 אך התאחדה ב-2017.<ref name=":0" />

== חברי הלהקה ==
סולן הלהקה, ניקלאס "טרור" רודולפסון, והבסיסטית, אמה רודולפסון, נשואים.<ref></ref><ref></ref> הם גרים יחד עם משפחתם.<ref name=":0" />
* ניקלאס "טרור" רודולפסון - שירה, גיטרה (2007-1990, 2017-הווה)
* ג'ונאס בלום - תופים (2000-1998), גיטרה (2018-הווה)
* אמה רודולפסון - גיטרה בס (2007-2000, 2017-הווה)
* דניאל מוילנן - תופים, כלי הקשה (2007-2000, 2017-הווה)

=== חברים לשעבר ===
* רוברט פרסון - גיטרה, שירה (1993-1991)
* יוהאן בקמן - גיטרה בס (1993)
* פיטר פאלמדאל - גיטרה בס (1998-1997)
* פרדריק ג'ונסון - גיטרה (2003-1997)
* תומאס אריקסון - גיטרה (2003-2002)

== דיסקוגרפיה ==
{| class="wikitable mw-collapsible" border="1"
|-
!אלבום
!שנה
|-
|The Supreme Force of Eternity
|1998
|-
| Enter the Realm of Death ||1999
|-
| Resurrection in Blood ||2000
|-
| Ancient Incantations (מיני אלבום) ||2001
|-
| Requiem of the Apocalypse ||2002
|-
| Moon of the Chaos Eclipse ||2002
|-
| Darkness Death Doom ||2003
|-
| On Funeral Wings ||2004
|-
| Envenom ||2005
|-
| Black Magick Sorceress (מיני אלבום) ||2006
|-
| Invocation of Magick ||2006
|-
| Dawn of the End ||2007
|-
| Evoked from Abysmal Sleep ||2018
|-
| The Opening of Dead Gates (מיני אלבום) ||2019
|-
| Into Desolate Realms ||2019
|-
|Beyond the Cenotaph of Mankind
|2023
|}

==קישורים חיצוניים==
* 

==הערות שוליים==

קטגוריה:להקות דת' מטאל
קטגוריה:להקות דום מטאל
קטגוריה:רביעיות מוזיקליות
הרכבת צד (צלילה)

הרכבת צד (באנגלית: Sidemount, בתעתיק לעברית: סיידמאונט) היא תצורה של צלילת מכשירים, שבה מכלי הגז הדחוס מותקנים מתחת לכתפיים ולאורך הירכיים של הצולל במקום על גבו.

הרכבת צד עם שני מיכלים.

==היסטוריה==
הרעיון של מיכלים צדדיים מקורו בצלילה במערות בבריטניה, במהלך שנות ה-60. במהלך חקירה של מערות תת-קרקעיות המוצפות במים, צוללנים נתקלו מדי פעם במעברים צרים שחסמו חקירה נוספת. ניתוק המיכל בהרכבת צד והעברתו דרך המעבר בנפרד מהגוף איפשרה את הכניסה למעברים צרים אלו.

==הרכבת המיכל במים==
הרכבת צד מאפשרת לצוללן להרכיב בכוחות עצמו ובקלות את מיכלי הצלילה בעומק הים. הדבר מאפשר לצוללן לרדת לעומק עם המיכלים הרזרבים כאשר הם מנותקים מיתר הציוד. את המיכלים הרזרביים ניתן להשאיר במיקום מסוים בקרקעית הים. באופן זה, הצוללן יכול לחזור למיקום המסוים, על מנת להחליף את המכלים הריקים במלאים מבלי לצאת מהמים.

מכלים רזרבים נוספים לצורך הרכבה מתחת למים.

האפשרות להרכיב את המיכלים בתוך המים, מאפשרת לצוללן גם להרכיב את המיכלים על פני המים מייד לפני תחילת הצלילה. בתרחישים רבים של הרכבה הרגילה - כלומר הרכבה של המכלים על גב הצוללן - הצוללן צריך להרכיב את מיכל הגז על גבו עוד בטרם הוא נכנס למים. לכן בתרחישים אלה קשה לצוללן להימנע מלהתנייד מחוץ למים ללא מיכלי הגז הכבדים על גבו. לעומת הרכבה הגב, הרכבת צד מאפשרת הכנסה של המכלים למים בנפרד ללא התניידות עם המיכלים על הגב. מכיוון שמכלי הצלילה הם כבדים, ההתקן מתאים במיוחד לסובלים מפגיע בעמוד השידרה וממוגבלויות אחרות. <ref></ref>

==בצלילה טכנית==
כאשר משתמשים בהרכבת צד בצלילה טכנית עם תמהיל גזים (לדוגמה, ניטרוקס, הליום, וחמצן טהור), אין צורך בהתקן מיוחד של שני מכלים על גב הצוללן.
כמו כן, הרכבת הצד מאפשר לסובב בקלות את שסתומי מיכל הגז ומאפשר להסיר בקלות מיכלים בעת הצורך, פעולות שלעיתים נדרשות בצלילה טכנית.

==בצלילת מערות==
בצלילת מערות, הרכבת צד מקלה על כניסה לאזורים צרים במערה.

==השימוש בקסדה==
מכלי גז הממוקמים על גבו של הצוללן, מגנים על גבו וראשו של הצוללן. בהרכבת צד אין הגנה כזו. לכן ניתן להפחית את החשיפה לפגיעת ראש בהרכבת צד על ידי שימוש בקסדה.

==הקטנת רוחב גוף==
הרכבת צד מאפשרת לצוללן להיכנס לפתחים צרים על ידי ניתוק המיכלים תוך כדי צלילה והפחתת רוחב הגוף שלו על ידי מיקומם של המכלים בחזית.

==גלריית תמונות==
<gallery widths="250" heights="250">
קובץ:Simplesidemount2.jpg|הרכבת צד מגדילה את הסיכון לפגיעת ראש מאחור. השימוש בקסדה להגנה על הראש מפחיתה את הסיכון לפגיעה.
קובץ:Sidemount diver in fairly tight space DSC 0177 Photo by Pete Nawrocky.JPG|ממוזער|צלילת מערות עם הרכבת צד
קובץ:Tech_diving_decompression_stop.jpg|ממוזער|בצלילה טכנית, ההשימוש בהרכבת צד מאפשר להימנע משימוש בהתקן גב עם שני מכלים אשר מוצג בצילום.
קובץ:Sidemount 032 Photo by Pete Nawrocky.jpg|בתצלום נראה צוללן שדוחף את אחד ממכליו קדימה בהרכבת צד עם שני מכלים. פעולה זו מקטינה את רוחב הגוף של הצוללן. ניתן לדחוף את שני המכלים יחד ולהשיג רוחב גוף צר אף יותר.

</gallery>

==ראו גם==
* צלילה טכנית
* ציוד צלילה
* סכנות צלילה
* נייטרוקס

==לקריאה נוספת==
* 
* 
* 

==קישורים חיצוניים==
* .
* , התמחות צלילה PADI Sidemount באתר youtube.
* [https://is-expl.com/manuals/sidemount.English.pdf], ISE Sidemount Diving

==הערות שוליים==

קטגוריה:צלילה
אלפסינה

תוכנית מתאר א

אֵלֶפְסִינָה (ביוונית: Ελευσίνα), וכן אֶלֶפְסִיס ואֶלֶאוּסִיס (ביוונית עתיקה: , Eleusis) היא עיר פרברים ועירייה ביחידה האזורית מערב אטיקה ביוון. היא ממוקמת כ- לצפון-מערבית ממרכז אתונה ומהווה חלק מאזור המטרופולין שלה. היא ממוקמת במישור תריאסיו, בקצה הצפוני ביותר של המפרץ הסרוני. מצפון לאלפסינה נמצאות מנדרה ומגולה, ואילו אספרפירגוס נמצאת בצפון מזרח.

זהו אתר התעלומות האלאוסיניות ומקום הולדתו של אייסכילוס. כיום, אלפסינה היא מרכז תעשייתי גדול, עם בית הזיקוק הגדול ביותר ביוון, כמו גם ביתו של פסטיבל אסקיליה, אירוע האמנויות הארוך ביותר באזור אטיקה. ב-11 בנובמבר 2016, אלפסינה נבחרה לבירת התרבות של אירופה לשנת 2021.

== ערים תאומות ==

* 

==קישורים חיצוניים==

* 
* 

קטגוריה:יוון: ערים
פנתרה (שיר)

"פנתרה" הוא סינגל שהוקלט על ידי הזמרת הישראלית נועה קירל. את השיר הוציאה לאור חברת התקליטים NMC, כסינגל שלא מתוך אלבום אולפן. הוא נכתב על ידי קירל, רון ביטון, איתי שמעוני וירדן פלג, שגם הפיק את השיר תחת שם הבמה שלו, ג'ורדי. הווידאו קליפ שלו פורסם במקביל לצאתו בחסות קוקה-קולה ישראל.

== רקע ==
יומיים לפני פרסומו, ב-10 באוגוסט 2022, ביצעה את השיר לראשונה בהופעה קידומית של קוקה-קולה. הוצאת הסינגל באה אחרי אישורה הרשמי של קירל להשתתפותה באירוויזיון 2023 כנציגת ישראל, ולפני ההופעה המתוכננת בפארק הירקון בו היא עתידה לבצעו.

זהו שיתוף הפעולה השני של קירל עם יוצרי "פנתרה", כשבעבר עבדו יחד על השיר "פאוץ'. בין הז'אנרים המוזיקליים שנשמעים בו נמנים סוגות הג'אז, פלמנקו, רוק, היפ הופ, פופ, רגאטון וטראפ. מילותיו עוסקות בהעצמה נשית ובפמיניזם.

== ביקורות ==
דודי פטימר מעיתון "מעריב" שיבח את הפקת השיר וטען כי יש בו את כל האלמנטים והמרכיבים הדרושים ליצירת להיט ישראלי חדש.

יוסי חרסונסקי העניק לו שלושה כוכבי זהב מתוך חמישה וכתב כי אין ב"פנתרה" את החן שהיו בשיריה הקודמים. הוא האשים את תעשיית המוזיקה הישראלית ואת הוריה, ומציין כי ההתעניינות התקשורתית העצומה בקירל הופכת אותה לכלי משחק.

דור מאיר מועלם מאתר "מאקו" כתב כי השיר מעולה, אבל כי ניכר שהוא שואב השראה מהזמרת הספרדייה רוסליה והוסיף: .<ref></ref>

אתר "פרוגי" טען כי מדובר בלהיט העתידי של עונת הקיץ הישראלית.

== הצלחה ==
ב-18 באוגוסט נכנס "פנתרה" לראשונה ל במקום השישי. לאחר מכן עלה למקום השני. בנוסף, הקליפ שלו צבר כ-5.5 מיליון צפיות ביוטיוב, כשישה ימים לאחר פרסומו. כמו כן, הוא התמקם במקום הראשון במצעד הסרטונים הויראליים של האפליקציה.

== וידאו קליפ ==
הווידאו קליפ פורסם ב-12 באוגוסט 2022, יום צאת השיר. נותנת החסות שלו היא חברת קוקה-קולה ישראל, והוא בוים על ידי אינדי חיית, חברת הפקות בניהולה של תמי הר-לב, וצולם בפולין. בסצנה הראשונה שלו מוצגת קירל כשהיא לוגמת מפחית של קוקה-קולה. לאחר מכן רוקדת על עמוד מאוזן, שיהפוך בהמשך הסרטון לחבל המחבר בין שני בניינים. בקליפ מופיעה קירל בזמן ביצוע מספר פעולות שונות כמו רכיבה על סוס, קפיצה בחבל, סחרור כדור על אצבע אחת, למידת אמנות לחימה עם חרב ונסיעה על אופנוע.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997011593579905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שנכתבו על ידי ג'ורדי
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי נועה קירל
קטגוריה:שירים שהופקו על ידי ג'ורדי
קטגוריה:שירים על יונקים
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
הבחירות המקדימות במפלגת הליכוד (2014)

הבחירות לראשות הליכוד נערכו על ידי מפלגת הליכוד ב־31 בדצמבר 2014 לקראת הבחירות לכנסת העשרים.

== רקע ==
יו"ר הליכוד וראש הממשלה המכהן בנימין נתניהו היה צפוי מלכתחילה להתמודד לבחירה מחדש, אך בשל עמידתו בראשות קואליציה שברירית ביותר, רצה ראש הממשלה לחזק את תמיכתו הפנימית על ידי קיום פריימריז מוקדם ביותר בתאריך ה-6 בינואר, שנים לפני המועד המחייב של בחירות אפשריות. עם זאת, הממשלה קרסה בדצמבר 2014, והוחלט על בחירות מוקדמות ל-17 במרץ 2015, יותר משנתיים מוקדם מהנדרש.

סקר מוקדם הראה שראש הממשלה יפסיד לגדעון סער בפריימריז; לכן, נתניהו ביקש ממרכז הליכוד להקדים את הבחירות המקדימות מתאריך ה-6 בינואר ל-31 בדצמבר, כדי לוודא שלסער אין זמן להקים קמפיין. סער התנגד להצעה.

ההצעה הועלתה למרכז הליכוד, שהצביעה במיני משאל עם בהצבעה חשאית בעשר קלפיות ברחבי הארץ ב-10 בדצמבר 2014. 1,567 מתוך 3,700 חברי המרכז הזכאים בעד הצעד, ו-835 התנגדו, היו שראו בו מבחן לקמוס לפופולריות של ראש הממשלה במפלגה. לאחר אישור חברי מרכז הליכוד, בית הדין של הליכוד הותיר את מועד הבחירות ל-6 בינואר 2015 מכיוון שלהצעה חסרה רוב של שני שלישים. נתניהו ערער על ההחלטה. חבר שופטים קיבל את הערעור ב-17 בדצמבר 2014, ואיפשר לפריימריז להתקיים ב-31 בדצמבר 2014.

== מועמדים ==
המועמדים היו:
* בנימין נתניהו, יו"ר מכהן וראש ממשלת ישראל.
* דני דנון, יו"ר הליכוד העולמי.

גדעון סער היה מועמד פוטנציאלי, אך הוא הודיע ב-11 בדצמבר 2014 כי לא יתמודד לראשות המפלגה. ח"כ משה פייגלין הסיר את מועמדותו ב-18 בדצמבר 2014, לאחר שבית הדין של הליכוד קבע כי הפריימריז לראשות המפלגה ולרשימת הבחירות של הליכוד יתקיימו במקביל.

== מחלוקת כשירות נתניהו ==
מבקר המפלגה, שי גלילי, קרא לקיים שימוע חקירה שיתמקד בשימוש של נתניהו ב"משאבים מפלגתיים" כדי לקדם את מועמדותו במהלך הפריימריז בליכוד; הדיון הביא לפסילתו של נתניהו כמועמד הן ליו"ר והן למקום ברשימת הבחירות. אך בית הדין של הליכוד אישר לנתניהו להתמודד.

== תוצאות הבחירות ==
{| class="wikitable"
|+הבחירות לראשות הליכוד, 2014
!מועמד
!קולות
!אחוזים
|-
|בנימין נתניהו
|33,079
|72.87%
|-
|דני דנון
|9,687
|21.34%
|-
|נמנעים
|2,264
|4.98%
|-
|ס"ה
|45,390
|100%
|}
בהצבעת הפריימריז על מקומות ברשימת הבחירות של הליכוד לבחירות לכנסת, הח"כים המכהנים משה פייגלין וציפי חוטובלי, שניהם מהסמנים הימניים במפלגה, לא הצליחו לזכות במקומות ריאליים ברשימה, בעוד שר הפנים גלעד ארדן זכה במקום השני ברשימה, אחרי נתניהו, ומירי רגב עלתה מהמקום ה-12 למקום ה-4. פייגלין, שהחזיק במקום ה-13 בכנסת היוצאת, ירד למקום ה-36 הלא ריאלי, וחוטובלי ירדה מהמקום ה-18 למשבצת ה-26. לליכוד היו 18 מנדטים בכנסת ה-19, והיה צפוי לזכות ב-24 מנדטים לכל היותר בבחירות הבאות.

== רשימת הליכוד לכנסת ==
רשימת הליכוד לכנסת נבחרה באופן הבא:

# בנימין נתניהו
# גלעד ארדן
# יולי אדלשטיין
# ישראל כץ
# מירי רגב
# סילבן שלום
# משה יעלון
# זאב אלקין
# צחי הנגבי
# דני דנון
# שריון של יו"ר המפלגה
# יובל שטייניץ
# גילה גמליאל
# יריב לוין
# אופיר אקוניס
# דוד ביטן (מחוז השפלה)
# חיים כץ
# ז'קי לוי (מחוז הגליל)
# יואב קיש (מחוז תל אביב רבתי)
# אבי דיכטר
# דודי אמסלם (מחוז ירושלים)
# מיקי זוהר (מחוז הנגב)
# שריון של יו"ר המפלגה
# איוב קרא
# נאוה בוקר
# ציפי חוטובלי
# אברהם נגוסה (עולה חדש)

== ראו גם==
* הבחירות לראשות הליכוד (2019)
* הבחירות המקדימות בליכוד (2022)
* הבחירות לראשות הליכוד (1993)
* הבחירות לכנסת העשרים

קטגוריה:הליכוד
קטגוריה:2014 בישראל
קטגוריה:בחירות מקדימות במפלגת הליכוד
קטגוריה:2014 בפוליטיקה הישראלית
גבריאל גראד

גבריאל גראד (ליל כ"ב בתמוז ה'תר"ן, 9 ביולי 1890 – 9 בדצמבר 1950) היה מלחין יהודי ליטאי שפעל ברוסיה ובגרמניה, ולאחר עליית הנאצים לשלטון, בתל אביב ובירושלים.

==ביוגרפיה==
נולד לזאב צבי, סוחר עשיר, בריטובה שבליטא. קיבל חינוך מסורתי בחדר וישיבה. בשנים 1907–1909 למד לנגן בכינור ובפסנתר וכן לימודי קומפוזיציה בקונסרבטוריון הממלכתי הרוסי ביקטרינוסלב. משם עבר ללמוד בבית הספר הגבוה למוזיקה בברלין. הוא השלים את לימודיו בהצטיינות.

בתקופת מלחמת העולם הראשונה התפרסם גראד בקונצרטים ברחבי רוסיה. לאחר המלחמה יסד בקובנה בית ספר למוזיקה עברית וקלאסית ועמד בראשו בין השנים 1920–1922 כשבמקביל ניהל אגודות מוזיקליות יהודיות שונות וכתב ביקורת מוזיקה בעיתונות היהודית.

בשנים 1922–1924 עשה בברלין. הוא הופיע בשלישייה קאמרית שאותה יסד, הוא ניגן בפסנתר עם פרופ' אלפרד ויטנברג (כינור) ופרופ' פליקס רוברט מנדלסון (צ'לו).

ב-1924 עלה לארץ ישראל והתיישב בתל אביב. הוא הקים בעיר יחד עם אחרים את הקונסרבטוריון 'בנהטוב' (משחק אותיות על שמו של בטהובן).

הוא נפטר בגיל 60 בבית החולים הדסה בתל אביב לאחר מחלה קצרה ב-9 בדצמבר 1950.

==קישורים חיצוניים==
* 

* 
* 
* [https://www.jta.org/archive/gavriel-grad-composer-dies-in-jerusalem-at-60-wrote-over-500-works ידיעה על פטירתו] (בירושלים [!]) באתר סוכנות הידיעות JTA, 11 בדצמבר 1950.

==הערות שוליים==

קטגוריה:מלחינים יהודים ליטאים
קטגוריה:מלחינים יהודים גרמנים
קטגוריה:מלחינים ביישוב
קטגוריה:ישראלים שנולדו ב-1890
קטגוריה:ישראלים שנפטרו ב-1950
אמונה (אלבום של אביבה אבידן)

אמונה הוא אלבום האולפן השביעי של הזמרת הישראלית אביבה אבידן. את האלבום הוציאה במחצית שנת 2004 לאור חברת התקליטים אלי בן-מוש הפקות של משה בן-משה. כל האלבום הופק על ידי אבידן עצמה. בלט ממנו הדואט שלה עם בתה מאיה בשם "ילדה שלי". "לנצח בני" נכתב והולחן על ידי נורית בת-שחר צפריר ועוזי חיטמן. אבידן חידשה את השיר, שהיה במקור בביצועו של חיטמן, וכללה אותו באלבומה. בשנת 2009 חידש אייל גולן פעם נוספת, הפעם את גרסתה של אבידן.

== רשימת רצועות ==

== הערות שוליים ==

קטגוריה:אלבומי 2004
קטגוריה:אלבומי אביבה אבידן
קטגוריה:אלבומים בעברית
נקודת פרליק

נקודת פרליק או פרליק פוינט או הוק פרליק (באנגלית: Perelik Point; בבולגרית: нос Перелик) היא לשון יבשה, בחוף המזרחי של האי רוברט, באיי שטלנד הדרומיים, שבאנטארקטיקה.

נקודת פרליק מהווה את הצד הצפוני של פתחו של מפרצון קוזלודוי, ומהווה את הצד המזרחי של פתחו של מפרצון גארניה.

אורכה של לשון היבשה 900 מטרים, והיא בולטת לתוך מצר נלסון.

נקודת פרליק ממוקמת 1.4 קילומטרים צפונית-מערבית מנקודת קיצ'ן;

נקודת פרליק ממוקמת 1.2 קילומטרים דרומית-מזרחית מנקודת סמירננסקי;

== היסטוריה ==
=== מיפוי אזור הנקודה ===

הנקודה מופתה לראשונה בשנת 2009 על ידי סוקרים בולגריים.

=== מקור השם ===

הנקודה נקראת על שם פסגת גוליאם פרליק, שברכס הרי רודופי, שבדרום בולגריה.

פרליק
פרליק
משרד ההגנה (פינלנד)

משרד ההגנה (בפינית: puolustusministeriö או בראשי תיבות: PLM) הוא משרד בממשלה הפינית, האחראי על יישום מדיניות הביטחון של פינלנד. בראשו עומד השר, חבר הממשלה. 

בניגוד למדיניות המקובלת ברוב מדינות אירופה, על פי שר ההגנה משמש כמפקד העליון של הכוחות המזוינים ומפקד הצבא כפוף לו, בפינלנד ראש ההגנה משמש כמפקד הבלעדי של הכוחות המזוינים וסמכויותיו כמעט ולא מוגבלות. תפקידו של שר ההגנה מתמצה בניהול התקציבים והמשאבים לטווח ארוך של הכוחות.

המשרד הוקם ב-27 במאי 1918, זמן קצר לאחר הכרזת העצמאות של פינלנד. שר ההגנה הנוכחי הוא אנטי הקנן ממפלגת הקואליציה הלאומית שנכנס לתפקידו ב-20 ביוני 2023.

==קישורים חיצוניים==
* 

קטגוריה:פינלנד: צבא וביטחון
קטגוריה:משרדי ביטחון
קטגוריה:פינלנד: פוליטיקה
Deadline Hollywood

Deadline Hollywood, הידוע גם כ-Deadline או Deadline.com, הוא אתר חדשות מקוון שנוסד כבלוג החדשות Deadline Hollywood Daily על ידי ניקי פינק ב-2006. האתר מתעדכן מספר פעמים ביום והוא מתמקד בעיקר בחדשות מתעשיית הבידור. <ref></ref> מאז 2009 שייך המותג ל- Penske Media Corporation.

== היסטוריה ==
מייסדת האתר, ניקי פינק, החלה ביוני 2002 לכתוב סדרת טורים ב-LA Weekly בשם Deadline. במרץ 2006 נוסד הבלוג Deadline Hollywood Daily (DHD) כגרסה מקוונת של הטור. <ref></ref> הוא הושק רשמית כאתר בידור בשנת 2006. <ref></ref> עד 2009 היה האתר לאחד מהאתרים בעלי מספר העוקבים הגדול ביותר בהוליווד.<ref name="LAMPU"></ref> בשנת 2009 מכרה פינק את Deadline ל-Penske Media Corporation (אז Mail.com Media). פינק קיבלה גם חוזה העסקה של חמש שנים פלוס שדווח על ידי הלוס אנג'לס טיימס כשווה "מיליוני דולרים", כמו גם חלק מהכנסות האתר.<ref name="LAMPU" /> בספטמבר 2009 שונתה כתובת האתר ל- deadline.com ושם האתר הפך ל- Deadline Hollywood. <ref></ref>

האתר התרחב לניו יורק ב-2010, אז צורפו לצוות האתר כתב וראייטי מייק פלמינג ג'וניור כעורך ה- Deadline החדש של ניו יורק, <ref></ref> עורך הפייננשל טיימס טים אדלר הוביל את Deadline London, <ref></ref> ונלי אנדריבה לסיקור טלוויזיה. <ref></ref> פינק נשארה העורכת של Deadline Hollywood עד נובמבר 2013, אז עזבה לאחר מחלוקת של שנה בינה לבין פנסקה, שרכשה את Variety המתחרה. <ref></ref>

== קישורים חיצוניים ==
* 

* [https://pmc.com/our-brands/deadline Deadline Hollywood] at PMC

== הערות שוליים ==

קטגוריה:אתרי אינטרנט שהושקו ב-2009